Verevärv (heraldika)

Verevärv (prantsuse keeles sanguine) ehk verepunane on tumepunase või punakaspruuni värvusega, "vere värvi" heraldiline tinktuur, mis kuulub harvaesinevate lisavärvide hulka.

Mõni allikas samastab selle mooruspuuvärviga (Murrey): need on küll värvitoonilt erinevad, kuid neil on sarnane viirutus.

Kasutamine 
Verevärvi on ajalooliselt kasutatud enamasti Inglismaa vappidel. J. Parker toob näiteks Clayhillsi vapi Šotimaal:
"Per bend sanguine and vert, two greyhounds courant bendwise argen"
"Verepunaseks ja roheliseks kaldjaotatud vapil kaks jooksvat hurta [...]"

Mõni allikas loeb verepunaseks Läti lipu punase värvuse.

Pildid

Vaata ka 
 Punane (heraldika)
 Mooruspuuvärv (heraldika)
 Veripunane

Viited 

Heraldilised värvid
Punased värvitoonid